
1 మిత్రుడు ఆప్యాయంగా మిగిల్చిన భోజనం వాటాని అమితానందంతో భుజిస్తాను. అది నాకిచ్చే బలం శాశ్వతం. పరిచయస్థుల్లారా మిమ్మల్లందరినీ ఆహ్వానిస్తున్నాను ఈ శీతాకాలం నాటి చల్లని సమీరాలతో పాటూ. విస్మృతిలోకి ప్రయాణం చేసిన ఆటవిక తెగల సారాయి నా దగ్గరుందని మీకు తెలియజేస్తున్నాను.2 నా ఆశ మీద నాకు ఏ హక్కులూ లేకుండానే వస్తాను. గదిలో ముడిచివేసి వున్న కుర్చీల గురించి ఆందోళన చెందను. దహనాన్ని నిర్జన ప్రాంతంలో వదలి వచ్చేసి మీ కరచాలనపు బలిష్ఠమైన ఎముకకు బందీనైపోతాను.3 ముందు మీకు నేను ఆగంతకుల, శత్రువుల జాబితాలో కనిపిస్తాను బహుశా. పశ్చాత్తాపం మిమ్మల్ని దహనం చేస్తున్నప్పుడు నేను మరింక కనిపించను, మరెన్నటికీ. ఎవరు సూర్యకాంతం పువ్వుల మైదానంలో నిశ్చింతగా, వెల్లకిలా పడుకుని నిదురిస్తున్నారు? ఎవరు సాయంసంధ్యలోకి కరిగిపోయారు?చిత్రకొండ గంగాధర్దాదాపు ఆరేళ్ళుగా సాహిత్య మిత్రులకు ఆచూకీ తెలియకుండా దూరమైన చిత్రకొండ గంగాధర్ (అసలు పేరు బొడ్డు గంగాధర్) చనిపోయి చాలా కాలమైందని ఇటీవలే తెలిసింది. ఈ కవిత ఆయన 1997లో రాసింది.

1 mitrudu aapyaayamgaa migilchina bhojanam vaataani amitaanandamto bhujistaanu. adhi nakiche balam saasvatam. parichayasthullara mimmallandarini aahvaanistunnaanu ee sheethaakaalam naati challani samiiraalatoe paatuu. vismrutiloki prayaanam chesina aatavika tegala sarai naa daggarundani meeku teliyajestunnaanu.2 naa aasha meeda naaku e hakkuluu lekundane vastaanu. gadilo mudichivesi vunna kurcheela gurinchi aandolana chendanu. dahanaanni nirjana praantamlo vadali vachesi mee karachaalanapu balishtamaina emukaku bandeenaipotaanu.3 mundu meeku nenu aagantakula, satruvula jaabitaalo kanipistaanu bahusa. paschaattaapam mimmalni dahanam chestunnappudu nenu marinka kanipinchanu, marennatikee. evaru suuryakaantam puvvula maidaanamlo nischintagaa, vellakila padukuni niduristunnaaru? evaru saayamsandhyaloki karigipoyaru?chitrakonda gangaadhardaadaapu aarellugaa saahitya mitrulaku aachuki teliyakunda dooramaina chitrakonda gangadhar (asalu paeru boddu gangadhar) chanipoyi chala kaalamaindani itivale telisindi. ee kavita aayana 1997loo rasindi.